5.1 ทรัพย์สินถาวรหลักที่ใช้ในการประกอบธุรกิจ

-   ทรัพย์สินถาวรหลักภายในประเทศ

ธนาคารเป็นเจ้าของกรรมสิทธิ์เหนือที่ดินและอาคารอันเป็นที่ตั้งสำนักงานใหญ่
ซึ่งประกอบด้วยอาคารนานาเหนือ ตั้งอยู่ที่ เลขที่ 35 ถนนสุขุมวิท แขวงคลองเตยเหนือ เขตวัฒนา
กรุงเทพฯ 10110 มีเนื้อที่ 7 ไร่ 0 งาน 86.4 ตารางวา และอาคารสุขุมวิท ตั้งอยู่ที่ เลขที่ 10
ถนนสุขุมวิท แขวงคลองเตย เขตคลองเตย กรุงเทพฯ 10110 มีเนื้อที่ 2 ไร่ 1 งาน 52.9
ตารางวา เป็นกรรมสิทธิ์ของธนาคาร ทั้งนี้ ธนาคารมีสาขาในประเทศจำนวน 884 สาขา
(รวมสำนักนานาเหนือ)

ธนาคารและบริษัทย่อยมีที่ดิน อาคาร และอุปกรณ์สุทธิ ณ วันที่ 31 ธันวาคม 2553 รวม 22,339
ล้านบาท โดยมีรายละเอียดดังนี้

  ----------------------------- ------------- -------------- -------------
                                                             หน่วย : ล้านบาท

                                ราคาทุน                       

                                31 ธ.ค. 51    31 ธ.ค. 52     31 ธ.ค. 53

  ที่ดิน                                                        

  ราคาทุนเดิม                     5,882         5,894          5,863

  ส่วนที่ตีราคาเพิ่ม                  5,972         5,495          5,433

  อาคาร                                                      

  ราคาทุนเดิม                     10,036        10,078         10,125

  อุปกรณ์                         13,322        14,587         17,678

  อื่น ๆ                          97            80             43

  รวม                           35,309        36,134         39,142

  หัก ค่าเสื่อมราคาสะสม             12,672        14,815         16,650

  หัก ค่าเผื่อด้อยค่า                 170           153            153

  ที่ดิน อาคาร และอุปกรณ์สุทธิ         22,467        21,166         22,339
  ----------------------------- ------------- -------------- -------------

  ------------------------------------------------ ----------- ----------- -----------
  ธนาคารมีภาระผูกพันตามสัญญาเช่า                                                
  โดยมีส่วนที่ครบกำหนดชำระตามระยะเวลานับตั้งแต่วันที่ในงบดุล                           
  ดังนี้                                                                      

                                                   หน่วย :                  
                                                   ล้านบาท                  

                                                                           

  รายการ                                           31 ธ.ค. 51  31 ธ.ค. 52  31 ธ.ค. 53

  สัญญาเช่าที่ดินและ/หรืออาคาร                           559         610         659

  สัญญาเช่ารถยนต์                                     1,150       958         623

  สัญญาเช่าเครื่องโทรสาร/เครื่องถ่ายเอกสาร                40          27          16

  รวม                                              1,749       1,595       1,298
  ------------------------------------------------ ----------- ----------- -----------

-   ทรัพย์สินถาวรหลักในต่างประเทศ

ธนาคารมีสาขาต่างประเทศ ทั้งหมด 7 สาขา โดยอาคารที่ทำการของสาขา
มีกรรมสิทธิ์การถือครองในรูปแบบการเช่า
มีเพียงสาขาพนมเปญเพียงแห่งเดียวที่ธนาคารซื้ออาคารบ้านพักพร้อมที่ดิน

2.  นโยบายที่เกี่ยวเนื่องกับการให้สินเชื่อ

5.2.1 นโยบายการให้สินเชื่อและหลักประกันการให้สินเชื่อ

-   นโยบายการให้สินเชื่อ

ธนาคารกำหนดให้มีการทบทวนนโยบายสินเชื่ออย่างน้อยปีละครั้ง
และทบทวนเพิ่มเติมในกรณีมีเหตุควรแก้ไข
เพื่อปรับปรุงให้มีความเหมาะสมและสอดคล้องกับกระบวนการบริหารสินเชื่อ
รวมถึงการสนับสนุนกลยุทธ์และเป้าหมายทางธุรกิจของธนาคาร
การกำหนดนโยบายสินเชื่อของธนาคารจะคำนึงถึงการบริหารความเสี่ยงในระดับที่ธนาคารยอมรับได้
มีการปรับปรุงอำนาจในการอนุมัติสินเชื่อและปรับปรุงโครงสร้างหนี้
เพื่อให้เป็นมาตรฐานเดียวกันและมีความคล่องตัว
และกำหนดให้หน่วยงานที่เกี่ยวข้องถือปฏิบัติตามนโยบายและระเบียบดังกล่าวอย่างเคร่งครัด

นโยบายสินเชื่อประกอบด้วย 3 ส่วนหลัก ดังนี้

1. การวางแผนสินเชื่อ (Portfolio Planning)
เป็นขั้นตอนการวิเคราะห์การให้สินเชื่อโดยรวมของธนาคาร และวางแผนกำหนดกลุ่มเป้าหมาย
การกระจายความเสี่ยงด้านสินเชื่อของแต่ละอุตสาหกรรม
กำหนดพื้นที่เป้าหมายและเขตการให้สินเชื่อ
เพื่อให้สายงานอำนวยสินเชื่อนำนโยบายดังกล่าวไปวางแผนและกำหนดกลยุทธ์สินเชื่อที่อยู่ในความรับผิดชอบ

2. การพิจารณาและอนุมัติสินเชื่อ (Portfolio Acquisition)
เป็นขั้นตอนการกำหนดนโยบายการพิจารณาและอนุมัติสินเชื่อ ประกอบด้วย หลักการให้สินเชื่อ
เครื่องมือที่ใช้ในการพิจารณาสินเชื่อ นโยบายการกำหนดราคา หลักเกณฑ์การพิจารณาวงเงินสินเชื่อ
ระยะเวลาชำระหนี้คืน และหลักประกัน

3. การติดตามดูแลสินเชื่อ (Portfolio Maintenance)
เป็นขั้นตอนการกำหนดนโยบายการติดตามดูแลสินเชื่อ และการรายงานความเสี่ยง ประกอบด้วย
แนวทางการติดตามดูแลสินเชื่อหลังการอนุมัติ แนวทางการติดตามลูกค้าในเชิงป้องกัน
การเร่งรัดและการปรับปรุงหนี้ การสอบทานสินเชื่อ การประเมินผลการดำเนินงาน
และการรายงาน

-   การพิจารณาหลักประกันสินเชื่อ

การให้สินเชื่อของธนาคารโดยทั่วไปจะต้องมีหลักประกัน ได้แก่ เงินฝากธนาคาร ตั๋วเงิน
พันธบัตรรัฐบาล พันธบัตรรัฐวิสาหกิจ อสังหาริมทรัพย์ที่ปราศจากภาระผูกพัน เครื่องจักรจดทะเบียน
สิทธิการเช่าที่ดินหรืออาคาร และสินค้าในคลังสินค้าของลูกหนี้หรือบุคคลอื่น
โดยธนาคารจะพิจารณาหลักประกันที่มีความมั่นคง
และสามารถเปลี่ยนเป็นเงินสดหรือเปลี่ยนมือได้เร็ว
โดยปกติธนาคารจะมีสิทธิในหลักประกันเป็นลำดับแรก ยกเว้นในกรณีที่จำเป็นจริง ๆ เท่านั้น
จึงจะเป็นผู้รับประโยชน์ในหลักประกันร่วมกับเจ้าหนี้รายอื่น
หรือมีสิทธิในหลักประกันในลำดับรองจากเจ้าหนี้รายอื่น

กรณีการให้สินเชื่อแก่อุตสาหกรรมขนาดกลางและขนาดย่อม
หรือการให้สินเชื่อแก่บริษัทในเครือของลูกหนี้ ธนาคารจะเจรจาให้บริษัทแม่ของลูกหนี้ค้ำประกันเงินกู้
และขอให้มีการค้ำประกันจากบุคคลที่เกี่ยวข้อง ส่วนเงินกู้ไม่มีหลักประกัน
ส่วนใหญ่จะเป็นเงินกู้ระยะสั้นที่ให้กับลูกค้าธุรกิจขนาดใหญ่ที่มีฐานะทางการเงินดี
มีกระแสเงินสดที่เพียงพอชำระหนี้ มีการตรวจสอบรับรองงบการเงินจากผู้ตรวจสอบบัญชีที่เชื่อถือได้
หรือเป็นบริษัทที่จดทะเบียนในตลาดหลักทรัพย์แห่งประเทศไทย
รวมทั้งเงินกู้ที่ให้แก่บริษัทข้ามชาติที่ประกอบธุรกิจในประเทศ หน่วยงานของรัฐ
และสถาบันการเงินอื่นในตลาดเงิน

ธนาคารกำหนดให้ผู้กู้ใช้สินทรัพย์ที่เป็นสถานประกอบการเป็นหลักประกันสินเชื่อ
ส่วนการให้สินเชื่อโครงการจะค้ำประกันด้วยสินทรัพย์ของโครงการ
ในการประเมินราคาหลักประกันธนาคารจะใช้ทั้งผู้ประเมินราคาอิสระจากภายนอกซึ่งอยู่ในรายชื่อ
(List) ของสำนักงานคณะกรรมการกำกับหลักทรัพย์และตลาดหลักทรัพย์ และพนักงานของธนาคาร
ซึ่งมีความรู้ความชำนาญ เพื่อให้การประเมินราคาเป็นไปอย่างถูกต้องตามมาตรฐานวิชาชีพ
โดยธนาคารกำหนดให้มีการทบทวนราคาประเมินหลักประกันให้เป็นปัจจุบันอย่างสม่ำเสมอ
สอดคล้องกับหลักเกณฑ์ของธนาคารแห่งประเทศไทย

5.2.2 นโยบายการควบคุมดูแล การอนุมัติสินเชื่อ และการติดตามลูกหนี้

ธนาคารมีการกำหนดวงเงินสูงสุดสำหรับลูกค้าแต่ละราย
และวงเงินสูงสุดสำหรับอุตสาหกรรมแต่ละประเภท เพื่อมิให้เกิดการกระจุกตัวของเงินให้สินเชื่อ
กำหนดพื้นที่เป้าหมายและประเภทธุรกิจเป้าหมาย
เพื่อให้การขยายสินเชื่อของธนาคารมีทิศทางที่ชัดเจนและเป็นไปตามเป้าหมายที่กำหนด
พร้อมทั้งกำหนดแนวทางการให้สินเชื่อแก่บุคคล และ/หรือ กิจการที่มีส่วนเกี่ยวข้องกับธนาคาร

-   การอนุมัติสินเชื่อ

1)  เครื่องมือที่ใช้ในการอนุมัติ

การพิจารณาอนุมัติสินเชื่อทุกครั้งจะต้องประเมินความเสี่ยงและใช้เครื่องมือที่ธนาคารกำหนด
โดยการพิจารณาสินเชื่อเพื่อการอุปโภคบริโภคและสินเชื่อธุรกิจขนาดเล็ก
กำหนดให้ใช้ระบบการให้คะแนนตามปัจจัยต่าง ๆ (Credit Scoring) และ Rule Based
Lending เป็นเครื่องมือ ส่วนการพิจารณาสินเชื่อธุรกิจขนาดใหญ่และธุรกิจขนาดกลาง
ธนาคารกำหนดให้มีการจัดอันดับความเสี่ยงของลูกค้า (Credit Risk Rating) ทุกราย
และจะกำหนดราคาจากผลตอบแทนที่สะท้อนความเสี่ยง (Risk Adjusted Return On
Capital: RAROC( และให้ใช้แบบฟอร์มรายงานการขออนุมัติสินเชื่อธุรกิจ (Credit
Application Form) ตามที่กำหนด

2)  อำนาจอนุมัติ

การใช้อำนาจอนุมัติสินเชื่อและการปรับปรุงโครงสร้างหนี้
จะกระทำในรูปของคณะกรรมการสินเชื่อหรือคณะบุคคล
โดยระดับอำนาจอนุมัติได้กำหนดไว้ตามระดับความเสี่ยงของประเภทสินเชื่อและวงเงินรวมของลูกค้า
การพิจารณาอนุมัติสินเชื่อแก่ลูกค้ารายใดรายหนึ่งในกลุ่มจะต้องพิจารณาอันดับความเสี่ยงและวงเงินสินเชื่อ
/ภาระหนี้ของกลุ่มประกอบด้วยทุกครั้ง
และจะใช้อำนาจการอนุมัติสินเชื่อกับการอนุมัติลูกค้าทั้งกลุ่มสำหรับสินเชื่อประเภทที่มีความเสี่ยงสูง
ทั้งนี้ เพื่อควบคุมความเสี่ยงและ Total Exposure
ของลูกค้าและกลุ่มลูกค้าให้อยู่ในระดับที่ยอมรับได้

การพิจารณาอนุมัติสินเชื่อจะพิจารณาปัจจัยต่าง ๆ ตามหลักการให้สินเชื่อ ได้แก่
วัตถุประสงค์ในการขอ/การใช้สินเชื่อ แหล่งเงินที่ผู้ขอสินเชื่อจะนำมาชำระคืน
ซึ่งจะต้องมีการตรวจสอบความสามารถในการชำระหนี้ของผู้ขอสินเชื่อจากหลายปัจจัย
รวมทั้งปัจจัยเสี่ยงที่จะทำให้ธนาคารไม่ได้รับชำระหนี้คืน
ในกรณีที่ผู้ขอสินเชื่อเป็นผู้ประกอบการหรือนิติบุคคล
ธนาคารจะวิเคราะห์สถานะและความสามารถทางธุรกิจของผู้ขอสินเชื่อ อาทิ งบการเงิน
กรรมการ/ผู้บริหาร และแนวโน้มธุรกิจ / อุตสาหกรรมของกิจการ
พร้อมทั้งกำหนดหลักประกันและเงื่อนไขต่าง ๆ ที่เหมาะสมเพื่อลดความเสี่ยง

-   การติดตามลูกหนี้

ธนาคารกำหนดให้เจ้าหน้าที่สินเชื่อออกเยี่ยมเยียนลูกค้าที่ได้รับการอนุมัติสินเชื่อไปแล้วอย่างสม่ำเสมอ
เพื่อติดตามการใช้วงเงินให้เป็นไปตามเงื่อนไข
รวมทั้งติดตามความก้าวหน้าของกิจการและความเป็นอยู่ของลูกค้า นอกจากนี้
ยังกำหนดให้มีการติดตามลูกค้าในเชิงป้องกัน
โดยให้เจ้าหน้าที่สินเชื่อติดตามสัญญาณเตือนล่วงหน้าเกี่ยวกับคุณภาพสินเชื่อของลูกค้า
ติดตามและทบทวนงบการเงิน แผนธุรกิจ และทบทวนการจัดอันดับความเสี่ยงของลูกค้า
ตลอดจนการประเมินมูลค่าหลักประกันและการประกันภัยให้ถูกต้องและเป็นปัจจุบันเสมอ

เจ้าหน้าที่สินเชื่อจะติดตามดูแลลูกค้ารายย่อย จากพฤติกรรมการใช้วงเงิน
และพฤติกรรมการชำระเงิน จากรายงานต่าง ๆ (Transaction Reports)
เพื่อควบคุมสินเชื่อใหม่มิให้เป็น NPL นอกจากนี้ธนาคารกำหนดเป้าหมายให้ลดยอด NPL ลงทุกปี
โดยพัฒนาระบบงานในโครงการเร่งลด NPL ขึ้น ซึ่งหากพบสัญญาณบ่งชี้ว่าลูกหนี้รายใดเริ่มมีปัญหา
(Watch List) แม้จะยังไม่มีการค้างชำระ
เจ้าหน้าที่ผู้รับผิดชอบจะต้องดูแลใกล้ชิดทันทีเพื่อป้องกันมิให้เป็น NPL และหากลูกค้ารายใดเป็น NPL
แล้ว
ธนาคารได้กำหนดมาตรการให้ทำการปรับปรุงโครงสร้างหนี้ควบคู่ไปกับการดำเนินการด้านกฎหมาย
เพื่อให้สามารถจัดการ NPL ได้อย่างรวดเร็วและมีประสิทธิภาพ

5.2.3 นโยบายการจัดชั้นสินเชื่อ

-   การจัดชั้นสินเชื่อ

1) แนวทางการจัดชั้นสินเชื่อ

ธนาคารได้ดําเนินการจัดชั้นสินเชื่อ และกันเงินสํารองค่าเผื่อหนี้สงสัยจะสูญ
ตามหลักเกณฑ์ของธนาคารแห่งประเทศไทย
ประกอบกับมีระบบการสอบทานสินเชื่อตามมาตรฐานของธนาคารแห่งประเทศไทย นอกจากนี้
สํานักงานการตรวจเงินแผนดินไดมีการสอบทาน/ตรวจสอบงบการเงินของธนาคารเปนรายไตรมาส

2) หลักเกณฑ์ในการจัดชั้นสินเชื่อ

ธนาคารมีนโยบายการจัดชั้นสินเชื่อ ตามประกาศธนาคารแห่งประเทศไทยเรื่อง
หลักเกณฑ์การจัดชั้นและการกันเงินสำรองของสถาบันการเงิน ลงวันที่ 3 สิงหาคม 2551
โดยมีสาระสำคัญของการจัดชั้นสินเชื่อ ในการกําหนดใหธนาคารจัดชั้นสินเชื่อ ออกเป็น 6 ระดับ
และกําหนดการกันเงินสํารองค่าเผื่อหนี้สงสัยจะสูญตามการจัดชั้นสินเชื่อ
หลักเกณฑดังกลาวกําหนดวา สินเชื่อคุณภาพดีจะถูกแบ่งออกเป็น สินเชื่อจัดชั้นปกติ (Normal)
และสินเชื่อจัดชั้นกลาวถึงเป็นพิเศษ (Special Mentioned) กลาวคือ

-   สินเชื่อจัดชั้นปกติ คือ สินเชื่อที่ไม่มีสัญญาณของการผิดนัดชำระหนี้
    และไมนาจะทําใหธนาคารตองรับภาระขาดทุน

-   สินเชื่อจัดชั้นกลาวถึงเปนพิเศษ คือ
    สินเชื่อที่มีสิ่งบงชี้ถึงปญหาวาหากไมแกไขใหถูกตองอาจมีผลกระทบถึงความสามารถของผูกูในการชำระหนี้ได
    โดยปกติแลวสินเชื่อที่ค้างชำระเงินต้นหรือดอกเบี้ยเกินกว่า 1 เดือนแต่ไม่เกิน 3
    เดือนนับแต่วันถึงกำหนดชำระจะถูกจัดชั้นเป็นสินเชื่อจัดชั้นกลาวถึงเปนพิเศษ

  สินเชื่อดอยคุณภาพ (NPLs) จะถูกแบ่งเป็น4 ระดับดังตอไปนี้ คือ
  เงินให้สินเชื่อจัดชั้นตํ่ากวามาตรฐาน สงสัย สงสัยจะสูญ และสูญ
  โดยการจัดชั้นดังกลาวขึ้นอยูกับระยะเวลาที่สินเชื่อนั้นค้างชําระ
  และขอพิจารณาอื่นเกี่ยวกับคุณภาพของสินเชื่อ เชน โอกาสทางธุรกิจของผู้กู้

-   สินเชื่อจัดชั้นตํ่ากวามาตรฐาน คือ
    สินเชื่อที่มีความเปนไปไดที่ธนาคารจะตองรับภาระขาดทุนหากปญหาที่มีอยูนั้นไมไดรับการแกไขอยางถูกตอง
    และมีความไมแนนอนบางประการเกี่ยวกับความสามารถในการชําระหนี้ของผูกู ทั้งนี้
    สินเชื่อที่ค้างชำระเงินต้นหรือดอกเบี้ยเกินกว่า 3 เดือนแตไมเกิน 6
    เดือนนับแต่วันถึงกำหนดชำระจะถูกจัดชั้นเปนสินเชื่อจัดชั้นตํ่ากว่ามาตรฐาน

-   สินเชื่อจัดชั้นสงสัย คือ สินเชื่อที่มีการดอยคามากกวาสินเชื่อจัดชั้นตํ่ากวามาตรฐาน
    และไม
    นาจะชําระคืนไดเต็มจํานวน ทั้งนี้ สินเชื่อที่ค้างชำระเงินต้นหรือดอกเบี้ยเกินกว่า 6
    เดือนแตไมเกิน 1 ป นับแต่วันถึงกำหนดชำระ หรือมีคุณสมบัติอื่นๆ
    ตามที่ธนาคารแหงประเทศไทยกําหนดจะถูกจัดชั้นเปนสินเชื่อจัดชั้นสงสัย

-   สินเชื่อจัดชั้นสงสัยจะสูญ คือ สินเชื่อที่ค้างชําระเงินต้นหรือดอกเบี้ยเกิน 1
    ปขึ้นไปนับแต่วันถึงกำหนดชำระ หรือมีคุณสมบัติอื่นๆ
    ตามที่ธนาคารแห่งประเทศไทยกําหนดจะถูกจัดชั้นเปนสินเชื่อจัดชั้นสงสัยจะสูญ

-   สินเชื่อจัดชั้นสูญ คือ
    สินเชื่อที่มีคุณสมบัติตามที่ธนาคารแห่งประเทศไทยกําหนดที่บงชี้ไดวาการชําระเงินตนและดอกเบี้ยจะไมเกิดขึ้น

สำหรับ ลูกหนี้ที่ปรับปรุงโครงสร้างหนี้ตามหลักเกณฑ์ที่ธนาคารแห่งประเทศไทยกำหนด หากลูกหนี้สามารถปฏิบัติตามเงื่อนไขการปรับปรุงโครงสร้างหนี้ได้ โดยชำระเงินตามสัญญาปรับปรุงโครงสร้างหนี้ใหม่ติดต่อกันไม่น้อยกว่า 3 เดือน หรือ 3 งวดการชำระเงิน แล้วแต่ระยะเวลาใดจะนานกว่า ให้ถือเป็นลูกหนี้จัดชั้นปกติ ในระหว่างติดตามผลการปฏิบัติตามเงื่อนไขการปรับปรุงโครงสร้างหนี้ ให้ดำเนินการ ดังนี้

ลูกหนี้ที่ถูกจัดชั้นเป็นสงสัยจะสูญ หรือสงสัย ให้จัดชั้นเป็นต่ำกว่ามาตรฐาน

ลูกหนี้ที่ถูกจัดชั้นเป็นต่ำกว่ามาตรฐาน หรือกล่าวถึงเป็นพิเศษ ให้คงจัดชั้นเช่นเดิม

ในกรณีที่ลูกหนี้ไม่สามารถปฏิบัติตามเงื่อนไขการชำระหนี้ใหม่ ให้นับระยะเวลาการค้างชำระรวมกับระยะเวลาการค้างชำระก่อนการปรับปรุงโครงสร้างหนี้ แล้วพิจารณาจัดชั้นตามหลักเกณฑ์การจัดชั้นเพื่อการกันเงินสำรองตามเกณฑ์ของธนาคารแห่งประเทศไทยต่อไป

สำหรับลูกหนี้ที่ทำการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ที่ธนาคารแห่งประเทศไทยกำหนด และเข้าเงื่อนไขข้อใดข้อหนึ่งดังต่อไปนี้ ธนาคารสามารถจัดชั้นลูกหนี้ดังกล่าวเป็นชั้นปกติได้ทันทีโดยไม่ต้องรอติดตามผลการปฏิบัติตามเงื่อนไขการปรับปรุงโครงสร้างหนี้

(ก) ลูกหนี้ที่สามารถชำระดอกเบี้ยได้ไม่ต่ำกว่าอัตราดอกเบี้ยในตลาด (Market Interest Rate) โดยไม่มีช่วงปลอดการชำระดอกเบี้ย แต่อาจมีช่วงปลอดชำระเงินต้นได้

(ข) ลูกหนี้ที่มีส่วนสูญเสียจากการปรับปรุงโครงสร้างหนี้ไม่ต่ำกว่าร้อยละ 20 ของยอดหนี้ตามบัญชีก่อนการปรับปรุงโครงสร้างหนี้ ซึ่งได้มีการตัดออกจากบัญชีแล้ว หรือได้มีการกันเงินสำรองในอัตราดังกล่าวครบถ้วนแล้ว โดยหนี้ส่วนที่เหลือได้มีการวิเคราะห์ฐานะและกิจการของลูกหนี้ ตลอดจนกระแสเงินสดอย่างมีหลักเกณฑ์ สมเหตุสมผล และมีหลักฐานประกอบจนเชื่อได้แน่นอนว่าลูกหนี้สามารถปฏิบัติตามสัญญาการปรับปรุงโครงสร้างหนี้ได้

(ค) ลูกหนี้ในลักษณะ Loan Syndication หรือมีเจาหนี้หลายราย ซึ่งบรรดาเจาหนี้ไดตกลงปรับปรุงโครงสร้างหนี้รวมกันได และสามารถแสดงหลักฐานการวิเคราะห์ฐานะและกิจการของลูกหนี้ ตลอดจนกระแสเงินสดอยางมีหลักเกณฑ สมเหตุสมผล และมีความเป็นไปไดแน่นอนที่ลูกหนี้จะปฏิบัติตามสัญญาการปรับปรุงโครงสรางหนี้ได

(ง) กรณีที่ธนาคารไดฟองรองลูกหนี้ ตอมาไดมีการตกลงทําสัญญาประนีประนอมยอมความและศาลไดมีคําพิพากษาตามยอมแลว และกรณีที่ธนาคารไดฟองรองลูกหนี้ตามกฎหมายวาดวยการลมละลาย และศาลไดมีคําสั่งเห็นชอบตามคําขอประนอมหนี้หรือแผนฟนฟูกิจการของลูกหนี้แล้ว

กรณีที่ธนาคารได้ทําการปรับปรุงโครงสรางหนี้ โดยไดรับความเห็นชอบจากธนาคารแห่งประเทศไทยหรือคณะกรรมการเพื่อสงเสริมการปรับปรุงโครงสรางหนี้ ใหธนาคารจัดชั้นลูกหนี้ดังกล่าวเป็นชั้นปกติไดทันทีโดยไมตองรอติดตามผลการปฏิบัติตามเงื่อนไขการปรับปรุงโครงสรางหนี้

ในกรณีที่เห็นว่ามีข้อผิดสังเกตในการปรับปรุงโครงสร้างหนี้ ธนาคารแห่งประเทศไทยอาจสั่งการให้มีการแก้ไข หรือให้ธนาคารหาผู้เชี่ยวชาญอิสระมาประเมินหรือทบทวนการปรับปรุงโครงสร้างหนี้ หรือสั่งการให้เปลี่ยนแปลงการจัดชั้นและการกันเงินสำรองสำหรับลูกหนี้ในแต่ละรายได้

5.2.4 นโยบายการกันเงินสำรองค่าเผื่อหนี้สงสัยจะสูญ

ธนาคารมีนโยบายกันเงินสำรองให้ครบถ้วนตามหลักเกณฑ์ที่ธนาคารแห่งประเทศไทยกำหนด
และอาจจะพิจารณาการกันเงินสำรองเพิ่มเพื่อความมั่นคงของธนาคาร
และครอบคลุมความเสียหายที่อาจเกิดขึ้นในอนาคต
โดยใช้เกณฑ์ที่เข้มงวดกว่าข้อกำหนดของธนาคารแห่งประเทศไทย

ธนาคารได้กำหนดให้ทำการกันเงินสำรองค่าเผื่อหนี้สงสัยจะสูญไม่น้อยกว่าจำนวนที่ธนาคารแห่งประเทศไทยกำหนด
ดังนี้

  1) เงินสำรองค่าเผื่อหนี้สงสัยจะสูญตามเกณฑ์ธนาคารแห่งประเทศไทย หมายถึง
  เงินสำรองค่าเผื่อหนี้สงสัย
  จะสูญตามประกาศของธนาคารแห่งประเทศไทย เรื่อง
  หลักเกณฑ์การจัดชั้นและการกันเงินสำรองของสถาบันการเงิน

  2) เงินสำรองค่าเผื่อหนี้สงสัยจะสูญทั่วไป หมายถึง
  เงินสำรองค่าเผื่อหนี้สงสัยจะสูญเพิ่มเติมนอกเหนือจากเงินสำรองค่าเผื่อหนี้สงสัยจะสูญตามเกณฑ์ธนาคารแห่งประเทศไทย
  โดยพิจารณาตามหลักความรอบคอบ (Prudent Banking) ดังนี้

  2.1) เงินสำรองค่าเผื่อหนี้สงสัยจะสูญทั่วไปเฉพาะราย หมายถึง
  เงินสำรองค่าเผื่อหนี้สงสัยจะสูญที่กันเพิ่มเติมสำหรับ ลูกหนี้บางรายที่มีแนวโน้มจะเป็น NPLs
  ในอนาคต หรือลูกหนี้ที่มีโอกาสจะเสียหายมากกว่าเงินสำรองที่ธนาคารกันตามหลักเกณฑ์ปกติ เช่น
  มีหลักประกันเป็นเครื่องจักรซึ่งมีโอกาสจะเสื่อมค่าได้รวดเร็ว

  2.2) เงินสำรองค่าเผื่อหนี้สงสัยจะสูญทั่วไปโดยรวม หมายถึง
  เงินสำรองที่ธนาคารกันเป็นภาพรวมไม่เจาะจงรายใดรายหนึ่ง
  เพื่อให้อัตราส่วนเงินสำรองทั้งสิ้นต่อเงินสำรองตามเกณฑ์ธนาคารแห่งประเทศไทยใกล้เคียงกับกลุ่มธนาคารพาณิชย์ขนาดใหญ่
  โดยจะทยอยกันเงินสำรองตามที่ธนาคารเห็นสมควร

ธนาคารจะตองกันเงินสำรองโดยคํานวณตามอัตรารอยละของราคาตามบัญชีของลูกหนี้ตามประกาศของธนาคารแห่งประเทศไทย
ดังนี้

  1) สินเชื่อจัดชั้นปกติ ไมตํ่ากวารอยละ 1

  2) สินเชื่อจัดชั้นกลาวถึงเปนพิเศษ ไมตํ่ากวารอยละ 2

  3) สินเชื่อ จัดชั้นตํ่ากวามาตรฐาน ไมตํ่ากวาร้อยละ 100

  4) สินเชื่อจัดชั้นสงสัย ไม่ต่ำกว่าร้อยละ 100

  5) สินเชื่อจัดชั้นสงสัยจะสูญ ไม่ต่ำกว่ารอยละ 100

ทั้งนี้
ธนาคารสามารถนำมูลค่าของหลักประกันมาหักออกจากราคาตามบัญชีของลูกหนี้ก่อนการกันเงินสำรอง
โดยธนาคารเลือกที่จะนำหลักประกันมาหักออกจากบัญชีใดของลูกหนี้ก่อนก็ได้
มูลค่าของหลักประกันที่นำมาหักได้จะต้องไม่สูงเกินกว่าวงเงินที่ระบุในสัญญาจำนำ สัญญาจำนอง
สัญญาค้ำประกัน หรือสัญญาหลักประกันอื่นแล้วแต่กรณี ประเภทของหลักประกัน มูลค่าที่จะนำมาหักได้
รวมทั้งความถี่ในการประเมินราคาหลักประกันแต่ละประเภท
เป็นไปตามประเภทของหลักประกันและมูลค่าของหลักประกันที่สามารถนำมาหักออกจากราคาตามบัญชีของลูกหนี้ก่อนการกันเงินสำรองตามที่ธนาคารแห่งประเทศไทยกำหนด

การกันเงินสำรองเพื่อรองรับการปฏิบัติตามมาตรฐานการบัญชีระหว่างประเทศ (International
Accounting Standard – IAS) ฉบับที่ 39 เรื่อง
การรับรู้และการวัดมูลค่าตราสารทางการเงิน

ธนาคารกันเงินสำรองลูกหนี้ NPLs ในอัตราร้อยละ 100
สำหรับส่วนต่างระหว่างยอดหนี้คงค้างตามบัญชีของลูกหนี้กับมูลค่าปัจจุบันของกระแสเงินสดที่คาดว่าจะได้รับจากลูกหนี้
หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
หรือมูลค่าของหลักประกันที่สามารถนำมาหักออกจากราคาตามบัญชีของลูกหนี้ก่อนการกันเงินสำรอง
ตามที่ธนาคารแห่งประเทศไทยกำหนด

5.2.5 นโยบาย/เงื่อนไขการรับรู้รายได้ตามเกณฑ์ของธนาคารแห่งประเทศไทย

นโยบายการรับรู้รายได้ดอกเบี้ยของธนาคารนั้น
กำหนดให้รายได้ดอกเบี้ยรับรู้ตามเกณฑ์สัดส่วนของเวลา โดยต้องคำนึงถึงอัตราผลตอบแทนที่แท้จริง
ยกเว้นดอกเบี้ยจากเงินให้กู้ยืมที่ค้างชำระเกินกว่า 3 เดือน
ทุกรายนับจากวันครบกำหนดชำระเงินต้นหรือดอกเบี้ยแล้วแต่อย่างใดจะถึงก่อน
จะรับรู้รายได้เฉพาะที่ได้รับจริง และตั้งแต่วันที่ 1 มกราคม 2543
ธนาคารได้บันทึกยกเลิกรายได้ดอกเบี้ยเงินให้กู้ยืมที่ได้บันทึกเป็นรายได้ไว้แล้วสำหรับลูกหนี้รายที่ค้างชำระเกินกว่า
3 เดือน
ซึ่งการบันทึกยกเลิกรายได้นี้จะดำเนินการเฉพาะรายที่ธนาคารได้บันทึกบัญชีเป็นรายได้ตั้งแต่วันที่ 1
มกราคม 2543 และรับรู้เป็นรายได้เฉพาะที่ได้รับชำระจริง
ซึ่งเป็นไปตามหลักเกณฑ์ที่ธนาคารแห่งประเทศไทยกำหนด

5.2.6 นโยบายในการลด NPL ของธนาคาร

-   นโยบายโดยรวมของธนาคารในการควบคุม NPL

ธนาคารกำหนดเป้าหมายให้หน่วยงานสินเชื่อดูแลป้องกันลูกค้าทุกรายเพื่อมิให้เกิดเป็นหนี้ NPLs
เพื่อให้บรรลุเป้าหมายในการลด NPLs / เงินให้สินเชื่อรวม
ธนาคารจึงได้จัดทำแผนการดำเนินการเพื่อให้บรรลุเป้าหมายดังกล่าว ดังนี้

1)  การป้องกันการเกิด NPLs

    1.  พัฒนาเครื่องมือช่วยในการวิเคราะห์สินเชื่อ

    2.  ปรับปรุงกระบวนการดูแลพอร์ตสินเชื่อของธนาคาร

    3.  ดำเนินการทบทวนเพดานความเสี่ยงสำหรับอุตสาหรรมแต่ละประเภท

    4.  เพิ่มคุณภาพการกลั่นกรองสินเชื่อโดยการจัดทำ Model
        ของอุตสาหกรรมหลักให้เป็นมาตรฐานเดียวกัน

    5.  เพิ่มคุณภาพการกลั่นกรองสินเชื่อโดยการจัดทำ Review Report Guideline

2)  ขายลูกหนี้ให้สถาบันการเงินอื่น โดยพิจารณาตามความเหมาะสม

3)  การสรรหาและพัฒนาพนักงานให้รองรับเป้าหมายการลด NPLs

    1.  การสรรหาพนักงาน

    2.  การจัดฝึกอบรมให้กับพนักงาน

    3.  การทำโครงการคลังความรู้

4)  การ Write Off หนี้ NPLs

    -   การปรับปรุงโครงสร้างหนี้

ธนาคารได้ดำเนินการปรับโครงสร้างหนี้เพื่อแก้ไขลูกหนี้ NPLs
โดยยึดถือแนวนโยบายการปรับโครงสร้างหนี้ของธนาคารแห่งประเทศไทยเป็นสำคัญ
โดยมุ่งทำการปรับปรุงโครงสร้างหนี้ของลูกหนี้ทุกราย
รวมทั้งรายที่ดำเนินคดีแล้วไม่ว่าจะอยู่ในขั้นตอนใด โดยเร่งเจรจากับลูกหนี้ทุกราย ทุกสถานะ
ทุกขั้นตอนและทุกกระบวนการเพื่อให้ได้ข้อยุติ และธนาคารมีโอกาสได้รับชำระหนี้คืนโดยเร็วที่สุด
เพื่อให้เกิดประโยชน์สูงสุดในการดำเนินกิจการต่อไปทั้งของลูกหนี้และของธนาคาร ป้องกันการเกิด
NPL Re-Entry โดยการควบคุมและติดตามลูกหนี้ให้ปฏิบัติตามเงื่อนไขให้ถูกต้อง ครบถ้วน
ภายหลังการอนุมัติปรับโครงสร้างหนี้อย่างใกล้ชิด

-   กลยุทธ์

1)  เร่งเจรจากับลูกหนี้ทุกรายให้ได้ข้อยุติโดยเร็ว เพื่อกำหนดแนวทางในการปรับโครงสร้างหนี้

2)  ป้องกันการเกิด NPL Re-Entry
    โดยการควบคุมและติดตามลูกหนี้ให้ปฏิบัติตามเงื่อนไขให้ถูกต้อง ครบถ้วน
    ภายหลังการอนุมัติปรับโครงสร้างหนี้

3)  ดำเนินคดีควบคู่กับการเจรจาปรับโครงสร้างหนี้ โดยติดตามการดำเนินคดีลูกหนี้ทุกราย
    เพื่อให้คดีถึงที่สุดโดยเร็ว ขณะเดียวกันก็เร่งเจรจาปรับโครงสร้างหนี้
    เพื่อให้ได้ข้อยุติควบคู่กันไปด้วย

4)  ประเมินผลความคืบหน้าของผลงานโดยเปรียบเทียบกับเป้าหมายเป็นประจำทุกเดือน

5)  เร่งดำเนินการทางศาลกับลูกหนี้รายที่ไม่สามารถปรับปรุงโครงสร้างหนี้ได้ จนถึงขั้นบังคับคดี
    ขายทอดตลาด และทำการสืบทรัพย์อื่นๆ ของลูกหนี้ และผู้ค้ำประกัน
    โดยไม่ต้องรอให้ขายทอดตลาดทรัพย์จำนองเสร็จสิ้นก่อน

6)  ขายลูกหนี้ให้สถาบันการเงินอื่น โดยพิจารณาตามความเหมาะสม

-   ขั้นตอนการปรับปรุงโครงสร้างหนี้ของธนาคาร

1)  รวบรวมข้อมูล

2)  ตรวจสอบและวิเคราะห์ข้อมูล

3)  ประเมินขีดความสามารถและศักยภาพในการดำรงอยู่ขั้นพื้นฐาน

4)  ประเมินขีดความสามารถและศักยภาพในการดำรงอยู่ในอนาคต

5)  กำหนดทางเลือกในการปรับปรุงโครงสร้างหนี้

6)  วิเคราะห์ทางเลือกที่ต้นทุนต่ำที่สุดสำหรับธนาคาร
    ภายใต้เงื่อนไขที่ลูกหนี้จะสามารถปฏิบัติได้ตามแผนปรับปรุงโครงสร้างหนี้ได้จบกระบวนการ

    -   การส่งฟ้องศาล

ธนาคารมีนโยบายสร้างสภาพบังคับทางกฎหมายให้ได้รับชำระหนี้ในทุกขั้นตอนดำเนินคดีและบังคับคดี
เพื่อกระตุ้นให้ลูกหนี้เร่งเจรจาปรับโครงสร้างหนี้ และผ่อนชำระหนี้ ทำให้สถานะหนี้ของลูกหนี้
ถูกปรับชั้นเป็นหนี้ปกติ คุณภาพหนี้โดยรวมดีขึ้น ลดการกันสำรอง
ซึ่งจะส่งผลถึงการเพิ่มขึ้นของกำไรของธนาคาร นอกจากนั้น จะยังคงกระบวนการเร่งรัดติดตามหนี้
สำหรับลูกหนี้ที่เริ่มผิดนัดชำระหนี้ก่อนเป็น NPLs เพื่อป้องกันการเกิดหนี้ด้อยคุณภาพอีกทางหนึ่งด้วย

5.2.7 นโยบายการตั้งสำรองทรัพย์สินรอการขาย

ธนาคารมีนโยบายและเกณฑ์การตั้งสำรองทรัพย์สินรอการขายตามหลักเกณฑ์ของธนาคารแห่งประเทศไทย
โดยได้กันเงินสำรองสำหรับการถือครองทรัพย์สินรอการขายและรองรับการด้อยค่าจำนวนครบถ้วนเป็นไปตามที่ธนาคารแห่งประเทศไทยกำหนด

5.3 นโยบายการลงทุนในหลักทรัพย์

5.3.1 นโยบายเกี่ยวกับเงินลงทุนในหลักทรัพย์

ธนาคารกำหนดนโยบายเกี่ยวกับเงินลงทุนในหลักทรัพย์
เพื่อเป็นแนวทางในการบริหารการลงทุนทั้งตราสารทุนและ
ตราสารหนี้ เพื่อสร้างผลตอบแทนให้เหมาะสมกับระดับความเสี่ยงที่ธนาคารยอมรับได้
โดยสอดคล้องกับนโยบายการบริหารความเสี่ยง และกฎระเบียบของธนาคารและหน่วยงานกำกับ
รวมทั้งเพื่อเพิ่มรายได้และผลตอบแทนอื่นนอกเหนือจากดอกเบี้ยรับจากการให้สินเชื่อ
เพื่อส่งเสริมการดำเนินธุรกิจหลักของธนาคาร
และเป็นเครื่องมือในกระบวนการปรับปรุงโครงสร้างหนี้

5.3.2 หลักเกณฑ์ในการลงทุนในหลักทรัพย์ของธนาคาร

-   ตราสารหนี้

ธนาคารพิจารณาลงทุนในพันธบัตรหรือตราสารหนี้ที่รัฐบาลค้ำประกัน
ซึ่งเป็นตราสารหนี้ที่มีความเสี่ยงต่ำและสภาพคล่องสูง
รวมทั้งสามารถนับเข้าเป็นเงินสำรองสินทรัพย์สภาพคล่องและจัดสรรเพื่อประโยชน์ในการทำธุรกรรมต่าง
ๆ กับธนาคารแห่งประเทศไทย นอกจากนั้น
มีการลงทุนบางส่วนในพันธบัตรรัฐวิสาหกิจและตราสารหนี้บริษัทเอกชน
โดยคำนึงถึงสภาพคล่องของธนาคาร สภาพคล่องของหลักทรัพย์ ความเสี่ยงและผลตอบแทนที่ได้รับ
และการกระจุกตัวของการลงทุน
ทั้งนี้ธนาคารมีการทบทวนนโยบายการลงทุนและปรับกลยุทธ์การลงทุนให้สอดคล้องกับสภาวะตลาดอยู่เสมอ

-   ตราสารทุน

การลงทุนของธนาคารเป็นไปตามภาวะตลาดในแต่ละช่วงเวลา โดยยึดหลักความระมัดระวัง
และมีการทบทวนนโยบายการลงทุนอย่างสม่ำเสมอ โดยในภาวะที่ธนาคารมีสภาพคล่องส่วนเกิน
ธนาคารจะพิจารณาลงทุนในหุ้นสามัญของบริษัทที่จดทะเบียนในตลาดหลักทรัพย์แห่งประเทศไทย
ซึ่งมีกิจการมั่นคง มีกำไร มีประวัติการจ่ายเงินปันผลสม่ำเสมอ และมี
สภาพคล่องในการซื้อขาย
อย่างไรก็ตามเงินลงทุนบางส่วนของธนาคารเป็นผลจากการแปลงหนี้เป็นทุนจากการปรับปรุงโครงสร้างหนี้
ซึ่งธนาคารมีนโยบายที่จะจำหน่ายเงินลงทุนในหุ้นที่ได้จากการปรับปรุงโครงสร้างหนี้
โดยพิจารณาเงื่อนไขของสัญญาปรับปรุงโครงสร้างหนี้ประกอบการดำเนินการ
นอกจากนั้นยังพิจารณาลงทุนในธุรกิจที่สนับสนุนธุรกิจของธนาคารตามความเหมาะสม

หลักเกณฑ์การลงทุนในตราสารหนี้และตราสารทุน พิจารณาจาก ระยะเวลาในการลงทุน
และความเสี่ยงที่ธนาคารสามารถรับได้

5.3.3 การบริหารความเสี่ยงจากการลงทุน

ธนาคารได้มีการจัดตั้งคณะกรรมการบริหารความเสี่ยง (Risk Management Committee :
RMC) เพื่อกำหนดนโยบายและควบคุมดูแลการบริหารความเสี่ยงของธนาคาร
และคณะกรรมการการลงทุน (Investment Committee : IC) เพื่อกำหนด
กลยุทธ์ด้านการลงทุนโดยพิจารณาผลตอบแทนที่เหมาะสมกับระดับความเสี่ยง
และกำกับดูแลการจัดการลงทุนให้เป็นไปตามนโยบาย
รวมทั้งควบคุมดูแลให้การลงทุนอยู่ภายใต้วงเงินลงทุนรวมและเพดานความเสี่ยงที่กำหนด
ซึ่งธนาคารดูแลและบริหารเงินลงทุนอย่างใกล้ชิด
เพื่อสร้างผลตอบแทนและป้องกันความเสียหายจากการด้อยค่าของเงินลงทุน
โดยติดตามภาวะเศรษฐกิจ การวิเคราะห์แนวโน้มอัตราผลตอบแทนของตลาด
ผลการดำเนินงานของกิจการที่ลงทุน และการเคลื่อนไหวของระดับราคา
รวมทั้งข่าวสารที่เกี่ยวข้องต่างๆ
เพื่อประเมินสถานะและสภาพแวดล้อมทางธุรกิจของกิจการที่ธนาคารลงทุน เพื่อปรับ
กลยุทธ์การลงทุนและพิจารณาสำรองค่าเผื่อการด้อยค่าให้สอดคล้องกับมูลค่าเงินลงทุนที่เปลี่ยนแปลง

ทั้งนี้ หน่วยงานที่ดูแลบริหารเงินลงทุนทำหน้าที่รายงานการซื้อขายและสถานะของเงินลงทุน
ให้แก่คณะกรรมการบริหารและคณะกรรมการธนาคารทราบเป็นประจำทุกสัปดาห์และทุกเดือน
ตามลำดับ

5.3.4 การตั้งสำรองค่าเผื่อการด้อยค่า

การตั้งสำรองค่าเผื่อการด้อยค่าสำหรับการลงทุนในหลักทรัพย์แต่ละประเภท
ธนาคารจะพิจารณาจากข้อบ่งชี้การด้อยค่าตามมาตรฐานการบัญชี เช่น งบการเงิน
ราคาตลาดของหลักทรัพย์ที่ธนาคารลงทุน เป็นต้น เพื่อประมาณมูลค่าที่คาดว่าจะได้รับคืนในอนาคต

4.  นโยบายการลงทุนในบริษัทในกลุ่มธุรกิจทางการเงิน

ธนาคารได้ดำเนินการจัดโครงสร้างของบริษัทในกลุ่มธุรกิจทางการเงิน
ให้สอดคล้องกับแนวทางการกำกับแบบรวมกลุ่มโดยมี บมจ.ธนาคารกรุงไทย เป็นบริษัทแม่
ซึ่งมีนโยบายการลงทุนและการบริหารงานดังนี้

-   นโยบายการลงทุน

ธนาคารมีนโยบายลงทุนในธุรกิจต่างๆเพื่อสนับสนุนธุรกิจหลักของธนาคารและส่งเสริมนโยบายการเป็นธนาคารแสนสะดวก
โดยธุรกิจที่ธนาคารลงทุนประกอบด้วย

1)  ธุรกิจการเงิน
    ธนาคารพิจารณาลงทุนเพื่อส่งเสริมธุรกิจของธนาคารให้มีบริการที่ครบวงจรยิ่งขึ้น ได้แก่
    ธุรกิจหลักทรัพย์จัดการกองทุน ธุรกิจเช่าซื้อและลีสซิ่ง ธุรกิจบัตรเครดิต ธุรกิจประกันชีวิต
    ธุรกิจประกันวินาศภัย ธุรกิจหลักทรัพย์
    และธุรกิจที่ปรึกษาทางการเงินโดยธนาคารมีธุรกิจการเงิน 8
    บริษัทที่อยู่ในกลุ่มธุรกิจทางการเงินของธนาคาร ได้แก่ บมจ.หลักทรัพย์จัดการกองทุน กรุงไทย
    บจ.เคทีบี ลีสซิ่ง บจ.กรุงไทย ไอ บี เจ ลิสซิ่ง บมจ.บัตรกรุงไทย บจ.กรุงไทย แอกซ่า
    ประกันชีวิต บจ.กรุงไทยพานิชประกันภัย บล.เคทีซีมิโก้ และ บจ. เคทีบี แอดไวซ์เซอรี่

2)  ธุรกิจสนับสนุน ธนาคารลงทุนโดยมุ่งเน้นธุรกิจบริการ เพื่อรองรับการดำเนินงานของธนาคาร
    ให้มีความคล่องตัว อำนวยความสะดวก และเพิ่มประสิทธิภาพในการให้บริการด้านต่างๆ
    ของธนาคาร เช่น ด้านกฎหมาย ระบบสารสนเทศ และธุรกิจบริการต่างๆ ซึ่งประกอบด้วย
    การขนส่งตราสารทางการเงิน การบริหารอาคาร การบริการศูนย์ฝึกอบรมพนักงาน
    การบริการด้านยานพาหนะ การบริการขนย้ายทรัพย์สิน การดูแลรักษาความปลอดภัย
    งานพิมพ์เอกสารและพับบรรจุซองอัตโนมัติพร้อมจัดส่ง เป็นต้น โดยธนาคารมีธุรกิจสนับสนุน 3
    บริษัทที่อยู่ในกลุ่มธุรกิจทางการเงินของธนาคาร คือ บจ.กฎหมายกรุงไทย บจ.กรุงไทย
    คอมพิวเตอร์ เซอร์วิสเซส และบจ.กรุงไทยธุรกิจบริการ

    -   นโยบายการบริหารงาน

ธนาคารกำกับดูแลกลุ่มธุรกิจทางการเงินตามหลักเกณฑ์การกำกับแบบรวมกลุ่ม (Consolidated
Supervision) ภายใต้การกำกับของธนาคารแห่งประเทศไทย
โดยมีวัตถุประสงค์เพื่อกำกับดูแลกลุ่มธุรกิจทางการเงินให้มีความมั่นคง
และดำเนินธุรกิจได้อย่างเหมาะสม และเพื่อป้องกันความเสี่ยงต่างๆ
จากการประกอบธุรกิจของบริษัทในกลุ่ม

ธนาคารมีนโยบายมอบหมายให้ผู้บริหารของธนาคารเข้าเป็นกรรมการ
เพื่อประโยชน์ในการควบคุมดูแลการดำเนินงาน
และกำหนดให้บริษัทย่อยจัดทำแผนธุรกิจและงบประมาณประจำปี
นำเสนอธนาคารเพื่อขอความเห็นชอบ
เพื่อให้นโยบายการดำเนินกิจการมีความสอดคล้องกับนโยบายของธนาคาร นอกจากนั้น
ธนาคารจะควบคุมดูแลการใช้ไปของเงินทุนและการดำเนินงานของบริษัทในกลุ่มธุรกิจทางการเงิน
โดยจัดทำข้อมูลและรายงานผลการดำเนินงานเสนอคณะกรรมการธนาคาร
และจัดส่งรายงานดังกล่าว ให้แก่หน่วยงานกำกับ